open-index/open-wikipedia-markdown huggingface dataset:
Pet Shop Boys-ის დისკოგრაფია

აქ წარმოდგენილია ჯგუფ Pet Shop Boys-ის სრული დისკოგრაფია.

## ალბომები
### სტუდიური ალბომები
### კრებულები
### B-მხარეების ალბომები
### EP-ები
### საკონცერტო ალბომები
### რემიქსების ალბომები
### საუნდტრეკები
## სინგლები
### 1980-იანები
### 1990-იანები
### 2000-იანები
### 2010-იანები
;შენიშვნები:
*1 **^**  მოხვდნენ ამ პოზიციებზე *ბილბორდის ჩარტში* Bubbling Under chart

### ერთობლივი სინგლები
## ვიდეო ალბომები
## მუსიკალური ვიდეოები

ფაილი:PetShopBoysDisco3.jpg|**Disco 3**2003
ფაილი:Disco4.jpg|**Disco 4**2007
ფაილი:Closertoheavencastalbum.jpg|**Closer to Heaven**2001
ფაილი:Battleship Potemkin PSB album.jpg|**Battleship Potemkin**2005

## რესურსები ინტერნეტში
* Pet Shop Boys-ის ოფიციალური საიტი
* 

## სქოლიო
;ძირითადი

*
*

;სპეციფიკური

დისკოგრაფია
კატეგორია:დისკოგრაფიები
კროტონი (მრავალმნიშვნელოვანი)

**კროტონი** შეიძლება აღნიშნავდეს:

* კროტონი — მცენარის გვარი;
* კროტონი — ქალაქი იტალიაში.
კრწანისი

**კრწანისი** — უბანი თბილისში, ფეოდალურ ხანაში - სოფელი. წყაროებში პირველად იხსენიება XIV საუკუნის ბოლოს. კრწანისი საკათალიკოსო სოფელი იყო. შუა საუკუნეებში აქ წმ. გიორგის ეკლესია იდგა. კრწანისი წარმოადგენდა დაწინაურებულ სასოფლო-სამეურნეო რეგიონს, აქ იყო სარწყავი არხი, რუ, რუსხმულები, მდინარეზე მოწყობილი იყო წყლის საქაჩი ჩარხები. კრწანისის ველზე 1795 წელს გაიმართა დიდი ბრძოლა სპარსეთისა და ქართლ-კახეთის ლაშქარს შორის.

## ლიტერატურა
* *ბერიძე თ.,* ძველი თბილისის გარეუბნების ისტორია. თბ., 1977;
 

კატეგორია:საქართველოს ისტორიული სოფლები თბილისის ტერიტორიაზე
კატეგორია:კრწანისის რაიონი
კროტონი (მცენარე)

**კროტონი** (Croton) — მცენარის გვარი რძიანასებრთა ოჯახისა. ერთსახლიანი ან ორსახლიანი ხეები და ბუჩქებია, ზოგჯერ ბალახი. 

700-ზე მეტი სახეობა გავრცელებულია ორივე ნახევარსფეროს ტროპიკებში, იშვიათად სუბტროპიკებში. Croton tiglium ფართო გავრცელებული, ტანად პატარა, მარადმწვანე ხე ან ბუჩქია. 

იზრდება ტროპიკულ აზიაში, კულტივირებულია ბევრ ქვეყანაში მისი შხამიანი თესლიდან იღებენ *კროტონის ზეთს*, რომელიც ძლიერი საფაღარათო საშუალებაა. აღიზიანებს კანს და ლორწოვან გარს. მცირე რაოდენობითაც კი (20 წვეთზე მეტი) მომწამლავია.

## ლიტერატურა
კატეგორია:რძიანასებრნი
კრწანისის განძი

**კრწანისის განძი** — სპილენძის ქართული მონეტების განძი, რომელიც შემთხვევით იპოვეს 1935 წელს კრწანისში. შეიცავს 1319 ერთეულს (1312 ც. მეფე რუსუდანს განეკუთვნება, რამდენიმე ბიზანტიური და ილდეღიზიდურია). რუსუდანის მონეტის შუბლზე ორნამენტირებულ ჩარჩოში მთავრული ასოებით დაქარაგმებულია მისი სახელი  ႰႱႬ (რუსუდან). ჩარჩოს გარე ბუდეებში მოთავსებულია თარიღი ქორონიკონით 447 (1227). მონეტა ზურგზე ოთხსტრიქონიანი არაბული ზედწერილია: „დედოფალი მეფეთა და დედოფალთა, დიდება ქვეყნისა, სამეფოსა და სარწმუნოებისა, რუსუდანი, ასული თამარისა, მესიის თაყვანისმცემელი, განადიდებს ღმერთი გამარჯვებებს მისას“. განძი დაცულია ს. ჯანაშიას სახელობის საქართველოს სახელმწიფო მუზეუმში.

## ლიტერატურა
**Пахомов Е. А.,* Монетные клады Азербайджана и других республик, краев и областей Кавказа, в.  3, Баку, 1940;

კატეგორია:თბილისის არქეოლოგიური ძეგლები
რუმინეთის ეროვნული საფეხბურთო ნაკრები

**რუმინეთის ეროვნული საფეხბურთო ნაკრები** — ფიფასა და უეფა-ს წევრი საფეხბურთო ნაკრები. წარმოადგენს რუმინეთს საერთაშორისო დონეზე.

## რესურსები ინტერნეტში
*
*RomanianSoccer.ro&nbsp;– Romanian National Team Archive
*

კატეგორია:ევროპის ეროვნული საფეხბურთო ნაკრებები
კატეგორია:რუმინეთის ფეხბურთი
კატეგორია:რუმინეთის ეროვნული საფეხბურთო ნაკრები
მიხაილოვის სასახლე

thumb|300px|სამხრეთის ფასადი.
**მიხაილოვის სასახლე** (რუს.: Михайловский замок), აგრეთვე ცნობილი როგორც *საინჟინრო სასახლე* (რუს.: Инженерный замок) — ყოფილი სამეფო რეზიდენცია სანქტ-პეტერბურგის ისტორიულ ცენტრში, რუსეთი. წმინდა მიხეილისთვის მიძღვნილი სასახლე იმპერატორი პავლე I-ისთვის ააგეს არქიტექტორებმა ვინჩენცო ბრენამ და ვასილი ბაჟენოვმა 1797-1801 წლებში. სასახლე ყოველი მხრიდან სხვადასხვაგვარად გამოიყურება, ვინაიდან არქიტექტორებმა თითოეულ ფასადში განსხვავებული არქიტექტურული სტილი გამოიყენეს - ფრანგული კლასიციზმი, იტალიური რენესანსი და გოტიკა.

## ლიტერატურა 
**Pamyatniki architektury Leningrada : Architectural monuments of Leningrad : Glavnoe architekturno-planirovocnoe upravlenie ispolnitelnogo komiteta Leningradskogo gorodskogo Soveta deputatov trudjascichsja, Gosudarstvennaja inspekciya po ochrane pamyatnikov*, ed. A.N. Petrov, 4th ed., Leningrad : Stroyizdat, 1976.
**Nordisk familjebok*, Stockholm : Nordisk familjeboks förlags aktiebolag, 2 ed. 1904.

## რესურსები ინტერნეტში 
*მიხაილოვის სასახლის სურათები 

კატეგორია:რუსეთის სამეფო რეზიდენციები
კატეგორია:სანქტ-პეტერბურგის სასახლეები
კატეგორია:რუსეთის ნეოკლასიკური არქიტექტურა
კატეგორია:ციხესიმაგრეები ანბანის მიხედვით
კუდარო

**კუდარო** — სხვადასხვა პერიოდის კულტურული ნაშთების შემცველი კარსტული წარმოშობის მღვიმეთა ჯგუფი (5 მღვიმე) ონის მუნიციპალიტეტის სოფ. ჩასავლის მახლობლად. მდ. ჯეჯორის მარჯვენა ნაპირზე, ზღვის დონიდან 1580-1600 მ. აღმოაჩინეს 1955 წელს. კუდარო I და კუდარო III განსაკუთრებით მნიშვნელოვანია.

## კუდარო I
კუდარო I დერეფნის (ტალანის) ტიპის გამჭოლი მღვიმეა, სადაც ფიქსირებულია აშელის, მუსტიეს, მეზოლითის, ენეოლით-ადრინდელი ბრინჯაოსა და ფეოდალური ხანის ფენები. კუდარო I-ის მუსტიური ანატკეც-ლამელები, წვეტანები (მ. შ. ფოთლისებური და ნაწილობრივ ორმხრივ დამუშავებული) გამოირჩევა სიდიდით და წაგრძელებული პროპორციებით. ქვის გაპობაში უპირატესობა აქვს ლევალუაზურ, ლამელურ ტექნიკას. კუდარო I-ის მუსტიეური ფენები პირველყოფილ ადამიანთა მონადირე ჯგუფების დროებითი საცხოვრებელი ყოფილა. ზედა ჰორიზონტების აბსოლუტური თარიღია 44150±2400—1850.

კუდარო I-ის აშელის ფენაში მრავლად იყო სხვადასხვა მოყვანილობის ორმხრივ დამუშავებული დიდი, მასიური, ტლანქი ხელცულები და საჩეხი იარაღი. აქვეა ნაპოვნი ნუკლეუსები, ანატკეცები, მასიური სახოკები და სხვა. კუდარო I-ის მუსტიესა და აშელის ფენებში ნაპოვნია 85 სახეობის ძუძუმწოვრის, მღრღნელის, ფრინველის, თევზისა და სხვა 100 ათასამდე ძვალი. მაშინდელი ადამიანი ძირითადად ნადირობდა მღვიმის დათვზე (ნაპოვნია 200 ინდივიდის ნაშთი).

## კუდარო III
კუდარო III დერეფნის ტიპის კარსტული მღვიმეა (სიღრმე 43 მ, სიგანე 2-6 მ, სიმაღლე 3-5 მ), რომელშიც ფიქსირებულია 5 კულტურული ფენა: აშელის, მუსტიეს, მეზოლითისა და ენეოლითის.  აშელის ფენაში - ორმხრივდამუშავებული ხელცული, ასეთივე წესით დამუშავებული იარაღის ფრაგმენტი, უხეში სახოკი და სხვა. მუსტიეურ ფენებში - წვეტანები (მ. შ.  ნაწილობრივ ორმხრივდამუშავებული), დაკბილულ-ამოღარული იარაღი და სხვა. მეზოლითურ ფენაში ნაპოვნია ასიმეტრიული სამკუთხა მიკროიარაღები, ზურგდაბლაგვული მიკროლამელები და სხვა.

კუდარო III-ის აშელურ-მუსტიეურ ფენებში აღმოჩენილია მღვიმის და მურა დათვის, მღვიმის ლომის, ჯიქის, ფოცხვერის, მარტორქის, კეთილშობილი ირმის, შვლის, ჯიხვის, ბიზონისა და სხვათა ძვლები.

## ლიტერატურა
**Верещагин Н. К.,* Млекопитающие Кавказа, М.-Л., 1959;
**Любин В. П.,* Высокогорная пещерная стоянка Кударо I (Юго-Осетия), «Известия Всесоюзного географицеского общества», 1959, т. 91, в. 2;
* *მისივე,* Нижнепалеолитические памятники Юго-Осетии, «Материалы и исследования по археологии СССР», в. 79 - Палеолит и неолит СССР, т. 4, М.-Л., 1960;
**Любин Б. П., Левковская Т. М.*, Пещера Кударо III (Юго-Осетия), იქვე, в. 185 - Палеолит и неолит СССР, т. 7, Л., 1972;
* *თუშაბრამიშვილი დ.,* ქსე, ტ. 6, გვ. 54-55, თბ., 1983

კატეგორია:საქართველოს არქეოლოგიური ძეგლები
კატეგორია:მღვიმეები ანბანის მიხედვით
კატეგორია:საქართველოს პრეისტორიული ძეგლები
კირილე ვეკუა

**კირილე მოსეს ძე ვეკუა** (დ. 4 მაისი, 1891, სოფ. ახუთი, ახლანდ. ჩხოროწყუს რაიონი, — გ. 28 ივნისი, 1968, ბერლინი) — ქართველი ქიმიკოსი.

ქუთაისის კლასიკური გიმნაზიის დამთავრების (1915) შემდეგ სწავლა გააგრძელა ხარკოვის უნივერსიტეტის ფიზიკა-მათემატიკის ფაკულტეტზე. ხარკოვის უნივერსიტეტში სწავლისას რევოლუციურ სტუდენტობას მიემხრო, იყო სოციალ-დემოკრატი. ოქტომბრის გადატრიალების (1917) შემდეგ დაბრუნდა სამშობლოში. 1918-1921 წლებში იყო სამეგრელოს ერთ-ერთი რაიონის მიწის რეფორმის კომისიის ხელმძღვანელი. საბჭოთა ოკუპაციის შემდეგ დააპატიმრეს და 1922 წელს ქვეყნიდან გააძევეს. 

ემიგრაციაში დაამთავრა გეტინგენის უნივერსიტეტის ქიმიის ფაკულტეტი, 1931 წელს მიიღო ფილოსოფიის დოქტორის სამეცნიერო ხარისხი ქიმიის დარგში. 1935-1952 წლებში მუშაობდა ბერლინის უმაღლეს ტექნიკურ სასწავლებელში, სადაც მისი ხელმძღვანელობით გაიხსნა საღებრების ლაბორატორია. სიცოცხლის ბოლო წლებში ნაყოფიერ პედაგოგიურ მოღვაწეობას ეწეოდა. მისი ხელმძღვანელობით შესრულდა რამდენიმე ათეული სადიპლომო და სადოქტორო ნაშრომი. აქტიურად მონაწილეობდა ქართული ეროვნული ემიგრაციის პოლიტიკურ და საზოგადოებრივ ცხოვრებაში. 1967 წელს საქართველოში იმყოფებოდა. გარდაიცვალა ბერლინში 1968 წელს. მისი არქივი 1989 წელს ჩამოიტანა გურამ შარაძემ და გადასცა ხელნაწერთა ეროვნული ცენტრს.    
## ლიტერატურა
* შარაძე გ., უცხოეთის ცის ქვეშ, ტ. 3, თბ., 1993. — გვ. 290–303.
## რესურსები ინტერნეტში
* 

კატეგორია:ქართველი ქიმიკოსები
კატეგორია:დაბადებული  17 მაისი
კატეგორია:დაბადებული 1891
კატეგორია:გარდაცვლილი 28 ივნისი
კატეგორია:გარდაცვლილი 1968
კატეგორია:ჩხოროწყუს მუნიციპალიტეტში დაბადებულები
კ
კატეგორია:ქართველი ემიგრანტები
გორგითიონი

**გორგითიონი** (ბერძნ. Γοργυθίων) ბერძნული მითოლოგიით ტროას მეფე პრიამის ერთ-ერთი ვაჟი ტროას ომის პერიოდში და ჰომეროსის ილიადაში არის მოხსენიებული, როგორც მეორეხარისხოვანი გმირი. დედამისი კასტიენიერა აისიმელი იყო.

კატეგორია:ბერძნული მითოლოგია
კატეგორია:ტროის ომი
EMI

**EMI Group Limited** (თავდაპირველად **Electric and Musical Industries**, აგრეთვე ცნობილი როგორ **EMI Records Ltd.** ან **EMI**) — ბრიტანული ტრანსნაციონალური კონგლომერატი, დაარსებული 1931 წელს, ლონდონში. იგი იყო ერთ-ერთი მსოფლიო ლიდერი ხმისჩამწერ კომპანიებს შორის. EMI Music Publishing-ს ამჟამად ფლობს Sony Music-ის შვილობილი Sony/ATV Music Publishing.

## კლიენტები 
კომპანიასთან EMI თანამშრომლობს ან თანამშრომლობდა ბევრი ცნობილი მუსიკოსი:

* Coldplay
* Gorillaz
* Queen
* Radiohead
* სკორპიონსი
* Spice Girls
* Iron Maiden
* The Beatles
* Blur
* დაიანა როსი
* კეიტ ბუში
* Kraftwerk
* მარია კალასი
* Marillion
* პინკ ფლოიდი
* როქსეტი
* სექს პისტოლზი
* ტინა ტერნერი
* ფრენკ სინატრა

## რესურსები ინტერნეტში 
* EMI Group (მთავარი კომპანია) 
* EMI Music (ბრიტანეთი) 
* კომპანიის EMI ისტორია 
* EMI Music Publishing 
* EMI (არქივი)

## სქოლიო
კატეგორია:ხმისჩამწერი კომპანიები
კატეგორია:გაერთიანებული სამეფოს კომპანიები
საბანკეტო სახლი

thumb|300px|საბანკეტო სახლი, უაითჰოლი, ლონდონი.
**საბანკეტო სახლი** — უაითჰოლის სასახლის ერთადერთი დღემდე მოღწეული ნაწილი, რომელიც მდებარეობს ლონდონში, ტრაფალგარის მოედნის უაითჰოლის კუთხეში. ეს არის ინგლისში სადარბაზო სახლის დღემდე შემორჩენილი ყველაზე გრანდიოზული და შემდგომში ნორმად ქცეული ნიმუში. როგორც უაითჰოლის სასახლის ნაწილი იგი 1619 წელს ინიგო ჯოუნზმა დააპროექტა და 1622 წელს აშენდა ჯონ ვების თანაშემწეობით. 1649 წელს მეფე ჩარლზ I ამ შენობის წინ აღმართულ ხარაჩოზე დასაჯეს სიკვდილით.

შენობაში ერთი ორსართულიანი ორმაგი კუბის ზომის დარბაზია, რომელიც სერ პიტერ პოლ რუბენსის ტილოებითაა მორთული, რომლებიც 1635 წელს ჩარლზ I-ის შეკვეთით შექმნა მხატვარმა ჭერის პანელების შესავსებად. საბანკეტო სახლმა დახვეწილი იტალიური რენესანსის სტილი შემოიტანა იაკობის ხანის ინგლისში, სადაც ფლამანდრიული მანიერიზმი ჭარბობდა. სახურავი თითქმის ბრტყელია, ხოლო მის ბოლოებს ბალუსტრადა ამშვენებს. ქუჩის მხარის ფასადზე ერთმანეთზე დადგმული კორინთული და იონიური ორდერის სვეტების ყველა ელემენტია გამოყენებული, რაც ერთობლივად ჰარმოინულ კომპლექსს ქმნის.

საბანკეტო სახლი სავარაუდოდ უაიტჰოლის ახალი სასახლის ნაწილი უნდა გამხდარიყო, თუმცა მომდევნო წლების სამოქალაქო ომმა ეს გეგმა ჩაშალა. 1685 წელს საბანკეტო სახლი პირველი შენობა გახდა ინგლისში, სადაც ფანჯრებში კრონის მინა გამოიყენეს. მოგვიანებით, როდესაც ძველი უაითჰოლის სასახლე ხანძარმა გაანადგურა, საბანკეტოს სახლის იზოლირებულმა მდებარეობამ ის ცეცხლისგან იხსნა.

კატეგორია:ლონდონის სამეფო ნაგებობები
კატეგორია:XVII საუკუნის არქიტექტურა
მიუნსტერის ზავი

[მინი|მიუნსტერის ზავის ხელმოწერა, [გერარდ ტერბორხი, 1648]]
**მიუნსტერის ზავი**, ასევე **მიუნსტერის მშვიდობა** — სამშვიდობო ხელშეკრულება გაერთიანებულ ნიდერლანდებსა და ესპანეთს შორის, დადებული 1648 წელს. ეს იყო მნიშვნელოვანი გარიგება  ჰოლანდიის რესპუბლიკისთვის და ერთ-ერთი გადამწყვეტი მომენტი ჰოლანდიის ისტორიაში. ამ ხელშეკრულებით გაერთიანებული ნიდერლანდები საბოლოოდ გახდა დამოუკიდებელი საღვთო რომის იმპერიისგან. ეს ხელშეკრულება იყო ვესტფალიის სამშვიდობო ხელშეკრულების ნაწილი, რომელმაც დაასრულა ოცდაათწლიანი და ოთხმოცწლიანი ომები.

## ლიტერატურა 
* Boer, H. W. J. de, H. Bruch en H. Krol (red.) Adriaan Pauw (1585–1653); staatsman en ambachtsheer. Heemstede, VOHB, 1985
* Manzano Baena, Laura, "Negotiating Sovereignty: the Peace Treaty of Münster, 1648", History of Political Thought, Volume 28, Number 4, 2007, pp.&nbsp;617–641.
* Poelhekke, J. J. De vrede van Munster. 's-Gravenhage, Martinus Nijhoff, 1948.

კატეგორია:ნიდერლანდების ისტორია
კატეგორია:XVII საუკუნის სამშვიდობო ხელშეკრულებები
კონტრაქტების სახლი

thumb|300px|კონტრაქტების სახლის ფასადი.
**კონტრაქტების სახლი** (უკრ.: Контрактовий будинок) სავაჭრო სახლია კიევის პოდილის უბანში, უკრაინა. ქალაქის მმართველობა კონტრაქტებს ამ შენობაში აწერდა ხელს, რის გამოც მას ეს სახელი შერჩა. შენობა კონტრაკტოვას მოედანზე მდებარეობს, რომელიც პოდილის მთავარი სავაჭრო ცენტრი იყო ერთ დროს. შენობა კლასიკური არქიტექტურის ერთ-ერთ უმნიშვნელოვანეს ნიმუშად ითვლება ქალაქში.

1811 წელს დიდმა ხანძარმა პოდილის ნაწილი გაანადგურა. ამ უბანში პირველი კონტრაქტების სახლიც დაიწვა. მისი შემცვლელი ნაგებობა 1815-17 წლებში აიგო კლასიკურ სტილში ინგლისელი არქიტექტორი ვ. გესტის პროექტით, რომელსაც არქიტექტორი ალექსანდრე მალენსკი ხელმძღვანელობდა.

კონტრაქტის სახლი ერთი მთლიანი ანსამბლის ნაწილი უნდა გამხდარიყო, რომელიც მოიცავდა საფოსტო დაწესებულებას, მაგისტრატის რეზიდენციას და ამ შენობას. თუმცა საბოლოოდ მხოლოდ ეს სახლი აშენდა. შენობის ფრონტალური და დასავლეთის ფასადები დორიული სვეტებითაა მორთული, აღმოსავლური კი - იონიურით, რომელიც პორტიკოზეა აღმართული. ფრონტალურ ფასადს სამკუთხა ფრონტონი ამშვენებს.

შენობას ორი სართული აქვს. მეორე სართული საკონცერტო დარბაზის ფუნქციას ასრულებს და კოლონადის მწკრივი აქვს დატანებული. შენობის ინტერიერს განსაკუთრებული დეკორაციები არ აქვს, გარდა ზედა სართულის ოთახებისა, რომლებიც მელენსკის მითითებით მორთეს. თუმცა შენობის აგების დღიდან მისი ინტერიერის გეგმა უკვე შეცვლილია.

სახელწოდების მიუხედავად ეს შენობა ხშირად გამოიყენებოდა საზეიმო დღესასწაულებებისა და კონცერტებისთვის. თავის დროზე აქ მრავალი განთქმული პიროვნება მოსულა, მათ შორის ალექსანდრე პუშკინი, ნიკოლაი გოგოლი, ონორე დე ბალზაკი, ტარას შევჩენკო, ადამ მიცკევიჩი და დენის დავიდოვი.

კატეგორია:კიევის არქიტექტურა
კატეგორია:უკრაინის ნეოკლასიკური არქიტექტურა
ცენტურიონი

thumb|რეკონსტრუქცია, ცენტურიონი
**ცენტურიონი** (ლათ. centuriō; ბერძ. κεντουριων - *kenturion*) — უმცროსი ოფიცერი რომაულ არმიაში, ცენტურიის მეთაური. უფროსი რანგის ცენტურიონები ხერლმძღვანელობდნენ ასევე უფრო მსხვილ დანაყოფებს, როგორიცაა მანიპულა, კოჰორტა და ვექსილაცია.

ცენტურია სერვიუს ტულიუსის დროიდან იყო რომაული ლეგიონის ძირითადი დანაყოფი. როდესაც მანიპულა გარდაიქმნა ტაქტიკურ ერთეულად, ცენტურია გახდა მანიპულას შემადგენელი ნაწილი. 

კატეგორია:რომაული სამხედრო სტრუქტურები
ნიდერლანდების რევოლუცია

**ნიდერლანდების ბურჟუაზიული რევოლუცია** ( — «ოთხმოცწლიანი ომი») — ომი ნიდერლანდების მიწებსა და ესპანეთის მეფეს შორის, რომელიც 1568-1648 წლებში მიმდინარეობდა. რევოლუციის შედეგად საღვთო რომის იმპერიამ შვიდი გაერთიანებული პროვინციის დამოუკიდებლობა ცნო. ოლქებმა, რომლებსაც დღეს ბელგია და ლუქსემბურგი ეწოდება (იმ ჩვიდმეტთაგანი, რომლებიც ჰაბსბურგების განკარგვაში დარჩა), სამხრეთ ნიდერლანდების სახელი მიიღეს. შეიქმნა ჰოლანდიის რესპუბლიკა.

## ომის წინა პირობები 
[thumb|left|[ფილიპე II (ესპანეთი)|ფილიპე II]]
### ფილიპე II 
1555 წელს აუგსბურგის ზავის შემდეგ კარლ V-ის ვაჟმა ფილიპე II-მ მიიღო ნიდერლანდები, ესპანეთი თავისი კოლონიებით და ნეაპოლიტანია (სამხრეთ იტალია). მას სურდა გამხდარიყო ევროპის უძლიერესი მეფე, ამიტომ უაღრესად გაურთულდა ურთიერთობა ინგლისთან, საფრანგეთთან და ოსმალეთთან. საფრანგეთთან და ოსმალეთთან გამართული ომები, ცალკეულ გამარჯვებათა მიუხედავად, უშედეგოდ დამთავრდა. ინგლისთან დაპირისპირებამ კი ესპანეთი კატასტროფის პირამდე მიიყვანა.

ფილიპე II იყო კათოლიკობისა და აბსოლუტიზმის (თვითმპყრობელობის) თავგამოდებული დამცველი. ამის გამო მას უდიდესი სირთულეები შეექმნა საშინაო პოლიტიკაში, უპირველეს ყოვლისა  ნიდერლანდებთან ურთიერთობაში.

## წყაროები 
*Gelderen, M. van (2002), *The Political Thought of the Dutch Revolt 1555–1590*, Cambridge University Press, ISBN 0-521-89163-9
*Glete, J. (2002),*War and the State in Early Modern Europe. Spain, the Dutch Republic and Sweden as Fiscal-Military States, 1500–1660*, Routledge, ISBN 0-415-22645-7
*Jonathan Israel (1989), *Dutch Primacy in World Trade, 1585–1740*, Clarendon Press, ISBN 0-19-821139-2
*Israel, Jonathan (1990), *Empires and Entrepôts: The Dutch, the Spanish Monarchy, and the Jews, 1585–1713*, Continuum International Publishing Group, ISBN 1-85285-022-1
*Israel, Jonathan (1995), *The Dutch Republic: Its Rise, Greatness, and Fall 1477–1806*, Clarendon Press, Oxford, ISBN 0-19-873072-1
*Koenigsberger, H.G. (2001), *Monarchies, States Generals and Parliaments: The Netherlands in the Fifteenth and Sixteenth Centuries*, Cambridge University Press, ISBN 928-0-521-04437-0
*Parker, G. (2004) *The Army of Flanders and the Spanish Road 1567–1659. Second edition*. Cambridge University Press, ISBN 978-0-521-54392-7 paperback
*Tracy, J.D. (2008), *The Founding of the Dutch Republic: War, Finance, and Politics in Holland 1572–1588*, Oxford University Press, ISBN 978-0-19-920911-8

## სქოლიო 
*
კატეგორია:ნიდერლანდების ისტორია
კატეგორია:რევოლუციები
კატეგორია:XVI საუკუნის ომები
კატეგორია:XVII საუკუნის ომები
მსოფლიო საფეხბურთო ჩემპიონატი 1938

## ქალაქები და სტადიონები 
ფაილი:France_template.png

## შედეგები 
## პირველი რაუნდი 
* '*** —  **3**:1 
*  — **** 2:**1** 
*  — **** 6:**5** 
* **** —  **3**:0 
*  — **** 1:1 გად. 2:**4** 
* **** —  **6**:0 
* **** —  
* **** —  3:3 გად. **2*':1 

### პლეი-ოფი 
## სქოლიო 
კატეგორია:მსოფლიო საფეხბურთო ჩემპიონატი 1938
კუდბაწარასებრნი

**კუდბაწარასებრნი** () — თევზების ოჯახი ქორჭილასნაირთა რიგისა. სხეული ხმლისებრია, ძლიერ წაგრძელებული, მოვერცხლისფრო. სხეულის უკანა ნაწილი გაწვრილებული და ძაფისებრია. აქვს დიდი პირი, მსხვილი კბილები. შეიცავს 9-10 გვარის 20 სახეობას. გავრცელებულია თბილ და ზომიერ ზღვებში. კუდბაწარასებრნი იკვებებიან თევზებით. ევროპისა და ამერიკის სანაპირო ადგილებში ბინადრობს ჩვეულებრივი კუდბაწარა (Trichiurus lepturus). აზიის სანაპიროებში და ვლადივოსტოკთან (შემოდგომაზე) გავრცელებულია ხმალთევზა (Trichiurus japonicus), რომელიც რეწვის ობიექტია.

## ლიტერატურა
*
კუდაროს ქედი

**კუდაროს ქედი**, *გორმაღალის ქედი* — ქედი საქართველოში, რაჭა-ლეჩხუმისა და ქვემო სვანეთის მხარეში. მდებარეობს კავკასიონის სამხრეთ შტოქედზე, მდინარეების ქვედრულისა (ჯეჯორის მარჯვენა შენაკადი) და ჯეჯორის წყალგამყოფი. ჩრდილოეთით იწყება მთა გორმაღალასთან (3187 მ) და მთავრდება სამხრეთ-დასავლეთით მთა ველიანთით (2223 მ). აგებულია ქვედაცარცული კირქვებითა და ზედაეოცენური თიხებით, ქვიშაქვებითა და ბრექჩიებით. კალთების ქვედა ნაწილში მთა-ტყის ლანდშაფტია, ზედაში — მთა-მდელოსი (ალპური და სუბალპური მდელოები).

## ლიტერატურა
* *დევდარიანი გ.,* ქსე, ტ. 6, გვ. 55, თბ., 1983

კატეგორია:რაჭა-ლეჩხუმისა და ქვემო სვანეთის მხარის ქედები
კუდიანი ამფიბიები

**კუდიანი ამფიბიები** () — ამფიბიების რიგი. აქვთ წაგრძელებული სხეული, რომელიც გადადის მომრგვალო ან გვერდებიდან გაბრტყელებულ კუდში. მოკლე კიდურები, ზოგიერთს ძალზე სუსტად აქვთ განვითარებული (ამფიუმა), ზოგს უკანა წყვილი სულ არ აქვს (სირენი). მათი სხეულის სიგრძე 160 სმ აღწევს (გიგანტური სალამანდრა). უმრავლესობა დახოხავს ან დაცურავს გველისებრი მოძრაობით. მხოლოდ ზოგიერთს შეუძლია სირბილი. უმდაბლეს ფორმებს ქორდა შენარჩუნებული აქვთ მთელი სიცოცხლის მანძილზე. განვითარება მეტამორფოზის გარეშე ხდება. ზოგიერთი კუდიანი ამფიბიები ზრდასრულ ასაკში ინარჩუნებს ლარვის სტადიის ნიშნებს. თანამედროვე კუდიანი ამფიბიები იყოფა 5 ქვერიგად, 9 ოჯახად და 60 გვარად, რომელშიაც გაერთიანებულია 170-მდე სახეობა. გავრცელებული არიან ჩრდილოეთ ნახევარსფეროს ზომიერ სარტყელში, აგრეთვე სამხრეთ ამერიკაში. კუდიანი ამფიბიების უმრავლესობა მუდმივად ცხოვრობს წყალში, ზოგი წყალში მხოლოდ გამრავლების დროს გვხვდება, ზოგიც მუდმივად იმყოფება ხმელეთზე. კუდიანი ამფიბიების ნაწილს ახასიათებს ნეოტენია. დებენ 3-იდან რამდენიმე ასეულამდე კვერცხს. ზოგი ცოცხლადმშობი ან კვერცხცოცხლადმშობია. იკვებებიან ძირითადად უხერხემლოებით, მსხვილი კუდიანი ამფიბიები — პატარ-პატარა ხერხემლიანებითაც.

საქართველოში გავრცელებულია კუდიანი ამფიბიების 3 სახეობა — მცირეაზიული ტრიტონი (Triturus vittatus), სავარცხლიანი ტრიტონი (Triturus cristatus) და კავკასიური სალამანდრა (Mertesiella caucasica).

## ლიტერატურა 
* Жизнь животных, т. 4, ч. 2, М., 1969;
* *Терентьев В. П.,* Герпетология, М., 1961;

*
კუდიგორა

**კუდიგორა** — დაბალი სერი საქართველოში, ყვარლის მუნიციპალიტეტში. მდებარეობს კახეთის კავკასიონის სამხრეთ კალთაზე, მდინარეების დურუჯისა და ჩელთის წყალგამყოფის უკიდურესი სამხრეთი დაბოლოება. სიმაღლე ზღვის დონიდან 500-დან 800 მ-მდე. აგებულია ზედაიურულ-ვალანჟინური არკოზული ქვიშაქვებით და კირქვებით. შემოსილია მუხის, რცხილისა და წიფლის ტყით.

## ლიტერატურა
კატეგორია:კახეთის მხარის ქედები
თქმულება

thumb|250px||სერ პერსივალი წმინდა გრაალით ხელში. ა. ჰეკერის ნახატი
**თქმულება** — ხალხური სიტყვიერების ერთ-ერთი უძველესი ჟანრი, უპირატესად რეალისტური მოთხრობა გარდასულ ამბავზე, ზოგჯერ შეთხზული ამბავიც უძევს საფუძვლად, გვხვდება როგორც პროზაულ, ისე ლექსითი და შერეული სახით. პროზაული თქმულება გადმოცემასა და ლეგენდას უკავშირდება. ქართულ ფოლკლორში თქმულებათა დიდი ნაწილი ისტორიული ხასიათისაა.

## ცნობილი ლეგენდები
* ატლანტიდა
* წმინდა გრაალი
* ართური
* ლოხ-ნესის ურჩხული
* რობინ ჰუდი
* რომულუსი და რემუსი

## ლიტერატურა
კატეგორია:ზეპირსიტყვიერება
კატეგორია:ფოლკლორი
კატეგორია:ლიტერატურული ჟანრები
კუდჯაგრიანები

**კუდჯაგრიანები**, *ჯაგრკუდიანები* () — მაღალორგანიზებული პირველადუფრთო მწერების რიგი ფეხსასხსრიანთა ტიპისა. აქვთ წვრილი, წაგრძელებული სხეული (10-20 *მმ* სიგრძისა), მღეჭავი პირის ორგანო, წაგრძელებული ყბის საცეცები, მრავალნაწევრიანი გრძელი ულვაშები, სარბენი ფეხები. ფასეტურ თვალებს შორის 2-3 მარტივი თვალი აქვთ. პირის აპარატი მღრღნელი ტიპისაა. მუცელი 11 ნაწილადაა დანაწევრებული და 3 გრძელი ჯაგრისებრი ძაფით (2 ცერკი, 1 კუდის ძაფი) ბოლოვდება. ცოცხლობენ 3 წლამდე. გავრცელებული არიან ყველგან. ბინადრობენ ქვებს შორის, კლდეებზე, ნიადაგში, ჭიანჭველის ბუდეებში, სახლებში (ნესტიან ადგილებში). კუდჯაგრიანები მრავლდებიან კვერცხებით.

## ლიტერატურა 
## რესურსები ინტერნეტში
*Thysanura  
*Virginia Extension Service Article 

კატეგორია:ჯაგარკუდიანები
აპიუს კლავდიუს კაუდექსი

**აპიუს კლავდიუსი კაუდექსი** (ლათ. Appius Claudius Caudex) — რომის კონსული ძვ. წ. 264 წელს. აპის კლავდიუს ბრმის შვილიშვილი. მონაწილეობას იღებდა პირველ პუნიკურ ომში. 

264 წელს იგი მარკუს ფულვიუს ფლაკუსთან ერთად არჩეული იყო კონსულად. მისი კუნსულობის დროს გადაწყდა მესინაში მყოფი მამერტინელების დახმარება სირაკუზის ტირანი ჰიერონ II-ის წინააღმდეგ. მამერტინელებმა რომის გარდა დახმარება კართაგენსაც სთხოვეს. ვინაიდან რომს სურდა სიცილიის საკუთარ გავლენის სფეროში მოქცევა, მან ეს თხოვნა საბაბად გამოიყენა და აპიუს კლავდიუსი ორი ლეგიონით სიცილიაში ჩავიდა. მან დაიკავა რეგიუმი და ღამით გადაკვეთა სრუტე, სადაც სირაკუზელების და კართაგენელების ალყაში იყო მესინა. ბრძოლაში კლავდიუსმა ორივე არმია დაამარცხა და ქალაქი გაათავისუფლა.

სწორედ აპიუსთან დადო ჰიერონმა ხელშეკრულება, რომლის თანახმადაც სირაკუზელები რომის მოკავშირეები გახდნენ და ეხმარებოდნენ მთელი ომის განმავლობაში.
## რესურსები ინტერნეტში 
* აპიუს კლავდიუს კაუდექსი 
* პოლიბიუსი, საყოველთაო ისტორია. წიგნი 1

კატეგორია:რომის რესპუბლიკის კონსულები
კატეგორია:რომაელი მხედართმთავრები
კატეგორია:კლავდიუსები
კატეგორია:ძვ. წ. III საუკუნის რომაელები
კატეგორია:დაბადების წელი უცნობია
კატეგორია:გარდაცვალების წელი უცნობია
კუზიანები

**კუზიანები** () — მწერების ოჯახი ხოჭოების რიგისა. მათი სხეული სიგრძე 2-10 მმ აღწევს. აქვთ ამობურცული ზურგი, ქვემოთ დახრილი წინაზურგი და თავი. ოჯახში 1100-ზე მეტი სახეობაა. გავრცელებული არიან ძირითადად ტროპიკებსა და სუბტროპიკებში. ყოფილ სსრკ-ში 120-ზე მეტი სახეობაა, განსაკუთრებით ბევრია ველის ზონაში. ბუდობენ ბალახოვანი მცენარეების ყვავილებზე, მატლები — დამპალ მერქანში ან ბალახის ღეროში. ზოგჯერ (მაგ., რძიანაზე) წარმოქმნიან გალებს ზოგი აზიანებს კულტურულ მცენარეებს, მაგ., მსეზუმზირას ქაცვფეხა (Mordellistena parvula) აკეთებს სავალებს მზესუმზირას ღეროებში, რიტაც აზიანებს მცენარეს.

## ლიტერატურა 
კატეგორია:ხოჭოები
Under a Blood Red Sky

***Under a Blood Red Sky*** — ირლანდიური როკ-ჯგუფ U2-ს საკონცერტო ალბომი, რომელიც გამოვიდა 1983 წელს. აგრეთვე გამოვიდა ამავე სახელწოდების ვიდეოფილმი.

## სიმღერების სია
## პერსონალი 
* ბონო – ვოკალი
* The Edge – გიტარა, კლავიშები, ვოკალი, ლეპ-სტილ გიტარა
* ადამ კლეიტონი – ბას გიტარა, ვოკალი
* ლარი მალენი – დასარტყმელი საკრავები, პერკუსია

## რესურსები ინტერნეტში 
*ინფორმაცია საიტზე Discogs

## შენიშვნები 
## სქოლიო 
კატეგორია:U2-ს საკონცერტო ალბომები
კატეგორია:1983 წლის საკონცერტო ალბომები
კატეგორია:ალბომები ჯიმი აიოვინის პროდიუსერობით
ულე-ეინარ ბიორნდალენი

**ულე-ეინარ ბიორნდალენი** (ნორვ. Ole Einar Bjørndalen) (დ. 27 იანვარი 1974, დრამენი, ნორვეგია) —  ნორვეგიელი სპორტსმენი. დღეისათვის ნორვეგიაშიც და მსოფლიოშიც ერთ-ერთი საუკეთესო ბიატლონისტი. ზამთრის ოლიმპიური თამაშებიის 5 გზის ჩემპიონი,ასევე 3 ვერცხლის და ერთი ბრინჯაოს მფლობელი.,10 გზის მსოფლიოს ჩემპიონი და 18 გზის პრიზიორი, 4 გზის მსოფლიოს თასის მფლობელი.11 მარტისთვის მოგებული აქვს 81 რბოლა,მსოფლიოში მეორე შედეგია,შვედი სამთომოთხილამურე ინგემარკ სტენმარკის შემდეგ,რომელიც 86 რბოლის გამარჯვებულია

## ბიოგრაფია 
ულე-ეინარ ბიორნდალენი დაიბადა ნორვეგიაში ქალაქ დრამენში. იზრდებოდა ქალაქ სიმოსტრანდაში. ამჟამად იგი ცხოვრობს ავსტრიის დასახლება ობერტილიახში. იგი ბავშვობიდანვე დიდი წარმატებით იდგა თხილამურებზე. მან პირველად ევროპის თასზე 1992-1993 წლის სეზონში მიიღო მონაწილეობა, ხოლო 1994 წელს ულე-ეინარი უკვე ოლიმპიადაზე გამოვიდა ლილეჰამერში, მაგრამ გამოუცდელობის გამო მან მაღალი ადგილების დაკავება ვერ შესძლო. მისი პირველი წარმატება იყო 1994-1995 წლების სეზონში როდესაც მსოფლიო თასზე გენერალურ კლასიფიკაციაში მე-4 ადგილი დაიკავა. 1998 წელს მან თავისი პირველი მედალი აიღო ოლიმპიურ თამაშებზე და მოიგო მსოფლიო თასი.

## სპორტული კარიერა 
### ოლიმპიური თამაშები 
ბიორნდალენი არის ოთხი ოლიმპიადის მონაწილე, საიდანაც 3-ჯერ ავიდა კვარცხლბეკზე. ოლიმპიურ თამაშებზე მისი დებიუტი შედგა ლილეჰამერში 1994 წელს და ეს ერთადერთი ოლიმპიური თამაშები იყო მის კარიერაში, როდესაც მან მედალი ვერ მოიპოვა. პირველი ოლიმპიური მედალი მან ოთხი წლის მერე აიღო ნაგანოში. ოლიმპიადაზე მოპოვებული ოქროს მედლების რაოდენობით ბიორნდალენი რეკორდსმენია ბიატლონისტთა შორის. მისთვის ნამდვილი ტრიუმფი გახდა სოლტ-ლეიკ-სიტის თამაშები, სადაც მან ყველა ოქროს მედალი მოიგო, მაგრამ მიუხედავად ამისა მისთვის წარუმატებელი გამოდგა შემდეგი ოლიმპიური თამაშები ტურინში. ამ ოლიმპიადაზე ულე-ეინარმა ვერცერთი ოქრო ვერ აიღო.

### მსოფლიო ჩემპიონატი და მსოფლიო თასი 
მიზანში სროლის სტატისტიკა მსოფლიო თასის ეტაპების მიხედვით:

## რესურსები ინტერნეტში 
* ულე-ეინარ ბიორნდალენის ოფიციალური საიტი
* რუსული ფან-კლუბი

კატეგორია:ბიატლონი
კატეგორია:ნორვეგიელი ბიატლონისტები
კატეგორია:დაბადებული 1974
კატეგორია:დაბადებული 27 იანვარი
კატეგორია:ცოცხალი ადამიანები
კულა

**კულა** — ღვინის გრძელყელიანი, მრგვალმუცლიანი სასმისი, უმთავრესად ხის, აგრეთვე აყოროსა (გოგრა) და ლითონის (ვერცხლი, სპილენძი). კულის ყელის ხვრელი პირისკენ თანდათანობით ვიწროვდება და სმის დროს რაკრაკა ხმას გამოსცემს, ხმიანი სასმისი ქართულ სუფრაზე სალაღობოდ იხმარებოდა, ზოგჯერ მოჭედილი იყო ვერცხლის ჭედური ფირფიტებით, აყიროს კულას კი გიშრით ამკობდნენ.

## ლიტერატურა
კატეგორია:ჭურჭელი
კულაკთაუ

**კულაკთაუ** — კლდოვანი მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ცენტრალური კავკასიონის მთავარ წყალგამყოფ ქედზე, უღელტეხილებს — ტვიბერსა და ყვითლოდს შორის. სიმაღლე ზღვის დონიდან 4143 მ. კულაკთაუ აგებულია პალეოზოური კრისტალური ფიქლებითა და გრანიტოიდებით. კალთების ძირას იწყება მყინვარები. დამახასიათებელია ნივალური ლანდშაფტი.

## ლიტერატურა
კატეგორია:სამეგრელო-ზემო სვანეთის მხარის მთები
კულმუხო

**კულმუხო** (ლათ. Inula helenium) — მრავალწლოვანი ბალახოვანი მცენარე რთულყვავილოვანთა ოჯახისა. მისი ღეროს სიმაღლე 1—2 მ აღწევს. აქვს მორიგეობით განლაგებული ფოთლები, კალათა ყვავილედში თავმოყრილი ყვითელი ყვავილები. 

გავრცელებულია ევრაზიაში. თითქმის მთელ საქართველოში გვხვდება, სადაც იზრდება ნესტიან ადგილებში, მდინარის ნაპირებზე, ბუჩქნარებში დაბლობიდან მოკიდებული მთის შუა სარტყლამდე. 

მისი ფესურა და ფესვები ინულინს და ეთეროვან ზეთს შეიცავს. კულმუხოს პრეპარატებს ამოსახველებელ საშუალებად ხმარობენ.

## ლიტერატურა 
კატეგორია:რთულყვავილოვანნი
U2.COMmunication

***U2.COMmunication*** — ირლანდიური როკ-ჯგუფ U2-ს საკონცერტო ალბომი, რომელიც გამოვიდა 2005 წელს. ალბომში შეტანილია საკონცერტო ჩანაწერები ტურნედან Vertigo Tour (ჩიკაგოს კონცერტებიდან).

2005 წლის ივლისის აფეთქებებს ლონდონში ეძღვნება სიმღერა Miss Sarajevo. ლუჩიანო პავაროტის პარტიას ასრულებს ბონო.

## სიმღერების სია
## პერსონალი 
* ბონო – ვოკალი
* The Edge – გიტარა, კლავიშებიანი საკრავები, ვოკალი
* ადამ კლეიტონი – ბას-გიტარა, კლავიშებიანი საკრავები
* ლარი მალენი – დასარტყმელი საკრავები, პერკუსია

## რესურსები ინტერნეტში 
*ინფორმაცია საიტზე Discogs

კატეგორია:U2-ს საკონცერტო ალბომები
კატეგორია:2005 წლის საკონცერტო ალბომები
კატეგორია:Island Records-ის ალბომები
კატეგორია:დამოუკიდებლად გამოცემული ალბომები
The Pink Floyd and Syd Barrett Story

„**The Pink Floyd and Syd Barrett Story**“ () — 2001 წლის დოკუმენტური ფილმი, რომელიც გამოვიდა 2003 წელს DVD დისკის სახით. ფილმი მოგვითხრობს სიდ ბარეტის და პინკ ფლოიდის ისტორიას. იგი პირველად გავიდა ტელეეთერში სახელწოდებით **Syd Barrett: Crazy Diamond**. მასში შეტანილია ინტერვიუები პინკ ფლოიდის ოთხ წევრთან და ყოფილ მენეჯერთან, პიტერ ჯენერთან. 

2006 წლის გამოცემის DVD დისკში შეტანილია სრული ინტერვიუები, მონტაჟის გარეშე. 2006 წლის გამოცემის პირველი დისკი ეძღვნება BBC-ზე გასულ დოკუმენტურ ფილმს (2001). პირველ დისკზე გამოქვეყნებულია სრული ინტერვიუ როჯერ უოტერსთან. თავდაპირველ გამოცემებში ეს ინტერვიუ 10 წუთიანია, აქ კი 55 წუთს შეადგენს. მეორე დისკზე წარმოდგენილია ვრცელი ინტერვიუები დევიდ გილმორთან (36 წთ), ნიკ მეისონთან (28 წთ), რიჩარდ რაიტთან (26 წთ) და რობინ ჰიჩკოკთან (20 წთ). აქვე არის ქრონოლოგია, დისკოგრაფია და სხვა მასალები.

ჯონ ეჯინტონის მიერ გადაღებული მასალა მოიცავს ინტერვიუს ჯგუფის ოთხივე ძირითად წევრთან და ასევე ბობ კლოუზთან, რომელმაც პინკ ფლოიდი 1965 წელს დატოვა. 

## DVD-ის თავები
*„Syd Barrett - His Early Years In Cambridge“
*„Moving To London - Starting Pink Floyd“
*„Getting Signed - Releasing The First Album“
*„Frequent LSD Use - Syd Barrett Leaves The Real World“
*„David Gilmour Takes Over - Syd Barrett Leaves Pink Floyd“
*„Syd Barrett's Solo Career "Or How To Refuse To Be A Rock Star"“
*„Returning To Cambridge - Syd Barrett Thinks And Searches“
*„The Last Meeting Of Syd Barrett And Pink Floyd“

;დამატებები

*როჯერ უოტერსი საუბრობს სიდზე - 9:45
*დევიდ გილმორი საუბრობს „Wish You Were Here“-ზე / „Wish You were Here“ (აკუსტიკური ვერსია) - 3:26
*რობინ ჰიჩკოკი - „Dominoes“ (სიდ ბარეტის სიმღერა) - 2:55
*რობინ ჰიჩკოკი - „It Is Obvious“ (სიდ ბარეტის სიმღერა) - 2:45
*გრემ კოქსონი (Blur) – „Love You“ (სიდ ბარეტის სიმღერა) - 2:02

## რესურსები ინტერნეტში
*
*

კატეგორია:პინკ ფლოიდის ფილმები
კატეგორია:დოკუმენტური ფილმები
კატეგორია:2001 წლის ფილმები
კულტურული აღმშენებლობა

**„კულტურული აღმშენებლობა“** — საქართველოს სსრ განათლებისა სახალხო კომისარიატის ყოველთვიური პედაგოგიური ჟურნალი. გამოდიოდა 1930-1931 წლებში თბილისში, იყო ჟურნალ „ახალ სკოლისაკენ“ გაგრძელება. 1922 წლიდან ჟურნალი გამოდიოდა ახალი პროგრამითა და სახელწოდებით „კომუნისტური აღზრდისათვის“, გამომცემელი — სარედაქციო კოლეგია, სულ გამოიცა 1930  №№ 5, 6, 7-8, 9, 10-11 12. 1931 №№ 1-2, 3, 4,5, 6-7, 8-9, 10-11.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კულტურული ფენა

**კულტურული ფენა** — არქეოლოგიაში, ადამიანის ცხოვრების კვალის შემცველი მიწის ფენის სახელწოდება. კულტურული ფენის სისქე სხვადასხვა (რამდენიმე სმ-იდან 30-35 მ-მდე), რაც განაპირობებულია აღნიშნულ ადგილას ადამიანის ცხოვრების ან მოქმედების ინტენსივეობითა და ხანგრძლივობით. კულტურული ფენაში აღმოჩენილი ნივთიერი ძეგლები გამოიყენება კაცობრიობის წარსულის შესასწავლად.

## ლიტერატურა
კატეგორია:არქეოლოგია
კულექსი

**კულექსი** (), კოღოების გვარი Culicidae-თა ოჯახისა. გვარში 400-ზე მეტი სახეობაა, მათგან ყოფილ სსრკ-ში 20 სახეობა გვხვდება, უმთავრესად შორეულ აღმოსავლეთში, შუა აზიასა და კავკასიაში. სისხლისმწოვი მწერებია, ზოგი დაავადებათა (ფილარიოზი, იაპონური ენცეფალიტი, ენცეფალომიელიტი და სხვა) გადამტანია. ყველაზე მეტად გავრცელებულია ფრინველების სისხლმწოვი Culex pipiens. ადამიანს თავს ესხმის უმთავრესად სამხრეთში. უფრო ხშირად გვხვდება დასახლებულ პუნქტებში, შედის სახლებშიც. კვერცხებს დებს არხებში, კასრებში, ორმოებში. ზაფხულის განმავლობაში რამდენიმე თაობას იძლევა. იზამთრებს სარდაფებში. კულექსის გვარში შედის ფრინველთა სისხლის პლაზმოდიუმის გადამტანი სახეობებიც.

## ლიტერატურა 
კატეგორია:კოღოები
მანილა

**მანილა** — ფილიპინების დედაქალაქი. მანილა არის ერთ-ერთი იმ თექვსმეტი ქალაქიდან, რომლებიც შეადგენენ ფილიპინების დედაქალაქის რეგიონს. მანილაში მდებარეობს აღმასრულებელი და საკანონმდებლო ხელისუფლების ოფისები. 2012 წელს გლობალიზაციის და მსოფლიო ქალაქების კვლევის ქსელმა მანილას მსოფლიო ქალაქის წოდება მიანიჭა.

ქალაქი მდებარეობს მანილას ყურის აღმოსავლეთ სანაპიროზე. გაერთიანებული ერების ორგანიზაციის მონაცემებით 1,652,171 მოსახლით მანილა ფილიპინებში სიდიდით მეორე და კვადრატულ კილომეტრზე 42,857 ადამიანით ის მსოფლიოს ყველაზე მჭიდროდ დასახლებული ქალაქია.

მანილა იყოფა ექვს საკანონმდებლო ოლქად და თექვსმეტ რაიონად.

მანილას შესახებ უძველესი წერილობითი წყარო თარიღდება X საუკუნით. ის მოხსენებულია ლაგუნას სპილენძის წარწერაში, სადაც აღწერილია მელაიუს (მანილას სამეფო) და მატარამის სამეფოებს შორის დიპლომატიური ურთიერთობა. მანილას ჰქონდა უპირატესი სავაჭრო ურთიერთობა მინის დინასტიასთან. მოგვიანებით ქალაქი გახდა მაჯაპაჰიტის პროვინცია. ფილიპინებზე ბრუნეის იმპერიის შეჭრის შემდეგ ის დაიპყრო სულთანმა ბოლკიაჰმა და უწოდა „მაინილა“ რომელიც საწარმოებია Scyphiphora hydrophyllacea-ს ბუჩქის ტაგალური სახელი „ნილა“-დან, მანამდე ქალაქის სახელი იყო *სელუდონგი*.

XV საუკუნემდე მანილა იყო მუსლიმანური, შემდეგ ის მექსიკელმა კონკისტადორებმა გააქრისსტისანეს. მექსიკელენბმა რეგიონს დაარქვეს *Nuevo Reiono de Castilla* (კასტილიის ახალი სამეფო) და მაინილას სახელი შეამოკლეს თანამედროვე ვარიანტად - მანილა.

მანილა გარდაიქმნა ესპანეთის ოსტ-ინდოეთის ცენტრად. ის გახდა ლათინური ამერიკის და აზიის სავაჭრო გზის საკვანძო ქალაქი. მისი მოსახერხებელი მდებარეობის გამო მანილამ „აღმოსავლეთის მარგალიტის“ ზედმეტსახელი მიიღო. შემდგომ პერიოდში ხელისუფლება გადადიოდა ადგილობრივი აჯანყებულების, ბრიტანელი ოკუპანტების და აჯანყებული სიფაები ხელში. 1896-1898 წლებში მანილა მოიცვა ფილიპინების აჯანყებამ, ხოლო 1998 წელს ესპანეთ-ამერიკის ომის შემდეგ ის მოექცა ამერიკული იმპერიალიზმის ქვეშ. ქალაქის ურბანული დაგეგმარება გაკეთებულია ამერიკული მმართველობის დროს. მეორე მსოფლიო ომის შემდეგ ამერიკა დაეხმა მანილას ინფრასტრუქტურის განვითარებაში. ქალაქი მას შემდეგ განუხრელად იზრდება.

## დამეგობრებული ქალაქები 
მანილა დამეგობრებულია შემდეგ ქალაქებთან:

### აზია და წყნარი ოკეანის რეგიონი 
*  ბანგკოკი, ტაილანდი
*  პეკინი, ჩინეთი
*  დელი, აღმოსავლეთი ტიმორი
*  გუანჯოუ, ჩინეთი
*  ინჩხონი, სამხრეთი კორეა
*  აკაპულკო, მექსიკა
*  ტაიპეი, ტაივანი
*  ტაკაცუკი, იაპონია
*  იოკოჰამა, იაპონია

### ჩრდილოეთი ამერიკა 
*  ჰონოლულუ, ჰავაი, აშშ
*  მაუი County, ჰავაი, აშშ
*  ნიუ-იორკი, აშშ
*  საკრამენტო, კალიფორნია, აშშ

## ლიტერატურა 
*Moore, Charles (1921). "Daniel H. Burnham: Planner of Cities". Houghton Mifflin and Co., Boston and New York.

## რესურსები ინტერნეტში 
* Official Website of the City of Manila

## სქოლიო 
კატეგორია:ფილიპინების ქალაქები
კატეგორია:აზიის დედაქალაქები
გალადრიელი

**გალადრიელი** (Galadriel) — პერსონაჟი ჯ.რ.რ. ტოლკინის ლეგენდარიუმში. იგი ჩნდება რომანებში „ბეჭდების მბრძანებელი“, „სილმარილიონი“ და „დაუსრულებელი თხზულებები“.

## აღწერა 
გალადრიელი იყო ელფი, მეფე ფინვესა და ოლვეს შვილიშვილი, ანუ იგი მიეკუთვნოდა როგორც თელერების ასევე ნოლდორთა მოდგმას. 
გალადრიელი ფინარფინისა და ეარვენის ყველაზე უმცროსი შვილი იყო და ფინროდის, ოროდრეთის, ანგრონდისა და აეგნორის უმცროსი დაც.

გალადრიელმა მეორე ეპოქის VIII საუკუნეში, მონაწილეობა მიიღო ელფთა სამეფო ერეგიონის ჩამოყალიბებაში. როდესაც საურონმა სახე იცვალა და ელფებს მოევლინა როგორც *ანატარი* (Annatar, სინდარულად „საჩუქრების მბრძანებელი“), გალადრიელმა მაშინვე განსჭვრიტა მისი აზრები და ცდილობდა დანარჩენი ელფები გაეფრთხილებინა. მიუხედავად ამისა, ანათარის(საურონის) გავლენამ ერეგიონში მაინც იმატა და ამიტომ გალადრიელმა დატოვა ეს სამეფო, თავის მეუღლესთან ერთად და გადავიდა ლორიენში, სადაც გაფანტული ტყის ელფები გააერთიანა, რათა მათ საკუთარი სამეფო დაეცვათ. მიუხედავად იმისა, რომ გალადრიელი ფეანორს არ ენდობოდა და მის საქმეებს ეჭვის თავლით უყურებდა, ნოლდორთა ლაშქრობაში სიამაყის გამო მაინც მიიღო მონაწილეობა და გადავიდა შუახმელეთში, სადაც გაიცნო სინდა კელებორნი, რომელიც შეუყვარდა და ცოლად გაჰყვა.

გალადრიელი უკანასკნელი იყო შუახმელეთში, ვისაც საკუთარი თვალით ენახა და მოესმინა **ფეანორის ფიცი**, რომელიც მან ვალინორში დადო. იგი ატარებდა ელფთა ბეჭედს ნენიას, რომლის დახმარებით იგი ახერხებდა ლოთლორიენში მშვიდობა და სიწმინდე შეენარჩუნებინა. მის გარდა ძალაუფლების ბეჭდებს ატარებდნენ მხოლოდ განდალფი (ბეჭედი ნარია) და ელრონდი (ბეჭედი ვილია).

გალადრიელი, კელებორნთან ერთად, მართავდა ლოთლორიენს, შუახმელეთის მესამე ეპოქის დროს. მას უწოდებდნენ *ლორიენის დედოფალს* და *ტყის ქალბატონს*. გალადრიელსა და კელებორნს ჰყავდათ ასული კელებრიანი, რომლის ასულიც იყო არუენი.

საურონის ბეჭდის განადგურების შემდეგ, ელფთა ბეჭდებმაც დაკარგეს ძალა და გალადრიელმა იგრძნო გასული წლების ტვირთი. 
ორი წლის შემდეგ, რაც ელესარმა იქორწინა არვენზე, გალადრიელმა და კელებორნმა დატოვეს შუახმელეთი და გადავიდნენ ამანში, დასავლეთის წმინდა კონტინენტზე, სადაც არასდროს არც ერთ მოკვდავს დაუდგამს ფეხი.

## სხვა სახელები 
ვალინორში გალადრიელს ეწოდებოდა *ალთაარიელი* (ქუენიურად), აგრეთვე **ალატარიელი** (ტელერულად), რაც ნიშნავს *ბრწყინვალე გვირგვინოსან ქალწულს*. შუახმელეთში მას ეწოდა *გალადრიელი*, რადგან მეფე თინგოლს საკუთარ სამეფოში აკრძალული ჰქონდა სხვა ენების.

## ადაპტაციები
ფილმში *ბეჭდების მბრძანებელი* გალადრიელი უფრო ხშირად ჩანს, ვიდრე წიგნში, სადაც იგი მხოლოდ ბეჭდის საძმოსა და მეფის დაბრუნებაში გვხვდება. მის როლს ფილმში ასრულებს კეიტ ბლანშეტი.

## რესურსები ინტერნეტში 
* 
* 

კატეგორია:სილმარილიონის პერსონაჟები
კატეგორია:ბეჭდების მბრძანებლის პერსონაჟები
კატეგორია:უმაღლესი ელფები
კატეგორია:ნოლდორები
კატეგორია:ტელერები
რომის ომების სია

**რომის ომების სია** ეხება რომის სამეფოს, რომის რესპუბლიკისა და იმპერიის მიერ წარმოებულ ომებს.
## ძვ. წ. IV საუკუნე
* რომაულ ეტრუსკული ომები
** ძვ. წ. 396 – ვეის ომი – რომაელებმა სრულად დაიპყრეს ეტრუსკები
* რომაულ გალური ომები
** ძვ. წ. 390 – ალიის ბრძოლა – გალებმა დაამარცხეს რომაელები და აიღეს რომი
* პირველი სამნიტური ომი (ძვ. წ. 343 - ძვ. წ. 341)
** ძვ. წ. 342 – გურუსის მთის ბრძოლა – მარკუს ვალერიუს კორვუსმა დაამარცხა სამნიტები
** ძვ. წ. 341 – სვესულის ბრძოლა – მარკუს ვალერიუს კორვუსმა კიდევ ერთხელ დაამარცხა სამნიტები
* ლათინური ომი (ძვ. წ. 340 - ძვ. წ. 338)
** ძვ. წ. 339 – ვეზუვის ბრძოლა – პუბლიუს დეციუს მუსმა და ტიტუს მანლიუს ტორკვატუსმა დაამარცხეს აჯანყებული ლათინები
** ძვ. წ. 338 – ტრიფანუმის ბრძოლა – ტიტუს მანლიუს ტორკვატუსი სასტიკად ამარცხებს ლათინებს
* მეორე სამნიტური ომი - (ძვ. წ. 326 - ძვ. წ. 304)
** ძვ. წ. 321 – კავდიუმის მშვიდობა – რომაელებს სპურიუს პოსტუმიუს ალბინუსის და ვერტილიუს გალვინუსუს მეთაურობით, სამნიტები გაიუს პონტიუსის მეთაურობით ამარცხებენ
** ძვ. წ. 316 – ლავტულუმთან ბრძოლა – სამნიტებმა რომაელები დაამარცხეს
** ძვ. წ. 310 – ვადიმოს ტბის ბრძოლა – რომაელები ლუციუს პაპირიუს კურსორის ხელმძღვანელობით ამარცხებენ ეტრუსკელებს
** ძვ. წ. 305 – ბოვიანის ბრძოლა – რომის კონსულები ფულვიუსი და პოსტუმიუსი სასტიკად ამარცხებენ სამნიტებს

## ძვ. წ. III საუკუნე
*მესამე სამნიტური ომი (ძვ. წ. 298 - ძვ. წ. 290)
*პიროსთან ომი (ძვ. წ. 280 - ძვ. წ. 275)
*პირველი პუნიკური ომი (ძვ. წ. 264 - ძვ. წ. 241)
*პირველი ილირიული ომი - (ძვ. წ. 229 - ძვ. წ. 228)
*მეორე ილირიული ომი - (ძვ. წ. 220 - ძვ. წ. 219)
*მეორე პუნიკური ომი - (ძვ. წ. 218 - ძვ. წ. 202)
*პირველი მაკედონური ომი - (ძვ. წ. 215 - ძვ. წ. 205)
## ძვ. წ. II საუკუნე
კატეგორია:ძველი რომის ომები
Yes (ალბომი)

***Yes*** — ინგლისური პროგრესული როკ-ჯგუფ Yes-ის სადებიუტო ალბომი, რომელიც გამოვიდა 1969 წელს. ეს არის ერთ-ერთი პირველი ალბომი პროგრესული როკის ჟანრში.

რვა სიმღერიდან ორი არის სხვა მუსიკოსების მიერ შექმნილი - ესენია The Beatles-ის „Every Little Thing“ და The Byrds-ის „I See You“. ორივე სრულდება Yes-ის ორიგინალური ინტერპრეტაციით, რომელიც ჯაზურ ტონს უფრო ატარებს.

მიუხედავად იმისა, რომ ბევრმა კრიტიკოსმა დისკი დადებითად შეაფასა, კომერციულად იგი წარუმატებელი იყო, რადგანაც ჯგუფიც და პროდიუსერებიც გამოუცდელები იყვნენ. ჩარტებში მისი წარმატება დაჩრდილა ლედ ზეპელინის პირველმა სტუდიურმა ალბომმა, რომელიც იმავე წელს გამოვიდა.

## სიმღერების სია
## პერსონალი 
* ჯონ ანდერსონი: ვოკალი
* კრის სკუაირი: ბასი, ვოკალი
* პიტერ ბენქსი: გიტარა, ვოკალი
* ტონი კეი: კლავიშები
* ბილ ბრუფორდი: დასარტყმელი საკრავები

## სქოლიო 
კატეგორია:Yes-ის ალბომები
კატეგორია:Atlantic Records-ის ალბომები
კატეგორია:1969 წლის სადებიუტო ალბომები
კატეგორია:Warner Music Group-ის ალბომები
კუმისის ტბა

**კუმისის ტბა** — ხელოვნური ტბა აღმოსავლეთ საქართველოში, გარდაბნის მუნიციპალიტეტში, ქვემო ქართლის მხარეში, სოფელ კუმისის სამხრეთ-აღმოსავლეთით. წარსულში ტბას წარმოადგენდა, ამჟამად წყალსაცავია. ტბის სამხრეთ სანაპიროზეა სოფელი ახალი კუმისი და მიმდებარე ტერიტორიაზეა რკინიგზის სადგური.

კუმისის ტბა მოქცეულია იაღლუჯის მაღლობსა და წალასყურის ვაკეს შორის არსებულ ამავე სახელწოდების ტაფობში, ზღვის დონიდან 475 მ სიმაღლეზე. ზედაპირის ფართობი 5,4 კმ², აუზის ფართობი 97 კმ², დასავლეთიდან აღმოსავლეთისაკენ გადაჭიმულია 3,2 კმ-ზე, ჩრდილოეთიდან სამხრეთისაკენ 2 კმ-ზე. მაქსიმალური სიღრმე 4 მ.

კუმისის ტაფობი ამოვსებულია მეოთხეული ტბიურ-მდინარეული და დელუვიურ-პროლუვიური ნაფენებით. ჯერ კიდევ 1960-იან წლებში ტბის ფართობი სულ რაღაც 0,48 კმ² იყო, სიღრმით კი 50 სმ-ს აღწევდა. სანამ ტბას გააფართოვებდნენ მისი წყალი მწარე-მლაშე იყო. აქ, 1967 წლამდე ქანებიდან გამონაჟონი მარილიანი წყალი იდგა. 1967 წელს მასშტაბური პროექტი განხორციელდა, — ტბიდან მლაშე წყალი ამორეცხეს და შიგ ორი არხის წყალი ჩაუშვეს. ერთით წყალი მტკვრიდან ამოდიოდა — უზარმაზარი ტურბინებით ქაჩავდნენ, მეორით კი მდინარე ალგეთიდან თვითდინებით ეშვებოდა. გარდა იმისა, რომ თევზის წარმოება იყო აყვავებული, ტბიდან სარწყავი არხი გადიოდა, რომელიც კუმისის სამხრეთით კრწანისის ველებს რწყავდა. წყლის დონის აწევასა და სიღრმის მომატებას მოჰყვა თევზის გამრავლება.

საქართველოს მეცნიერებათა აკადემიის აკადემიკოსის, გეოლოგის, ალექსანდრე ჯანელიძის მიხედვით, კუმისის ტბა ფსევდოკარსტული წარმოშობისაა. კუმისის ტალახს აქტიურად იყენებენ თბილისის ბალნეოლოგიურ კურორტზე.

კუმისის ტბის წყალმარილოვანი და ორგანული ფაზების შემადგენლობა, სხვადასხვა მიკრო- და მაკროელემენტების და ორგანული ნივთიერებების შემცველობა მათი პარფიუმერულ-კოსმეტიკურ პროდუქციაში გამოყენების და პერსპექტიულობის პროგნოზირების საშუალებას იძლევა. კუმისის ტბის შემოგარენი წარმოდგენილია მრავალფეროვანი ველის ბალახოვანი მცენარეულობით. სანაპირო თითქმის მთლიანად არის გარშემორტყმული მცენარეულობით. გვხვდება ისლი და ლელქაში, რომელსაც წყლის ფრინველები აფარებენ თავს.

მდიდარია თევზით. მრავლად მოიპოვება კეფალი, სქელშუბლა, კობრი, ლოქო, სარკისებრი კობრი, ხრამული, წვერა და სხვა; აკლიმატიზებულია თეთრი ამური. ტბაზე ხშირად ეწყობა სამოყვარულო შეჯიბრებები სპორტულ თევზჭერაში.

აღსანიშნავია, რომ 2002 წლის 16 სექტემბერს კუმისის ტბაში ჩავარდა სასაზღვრო ძალების საავიაციო რაზმის VB-2 ტიპის შვეულმფრენი, რომელიც ასევე სასწავლო ფრენას ასრულებდა. დაიღუპა ორივე პილოტი — კაპიტნები: ნუგზარ ცხოვრებოვი და ზურაბ ბუქვაიძე. მომხდარი კატასტროფიდან ორიოდე დღის შემდეგ, ტბაში კინაღამ ჩამოვარდა სასაზღვრო ძალების კიდევ ერთი, ამჯერად Vბ-8VN ტიპის შვეულმფრენი.

## გალერეა 

ფაილი:Lake Kumisi and a hill.jpg
ფაილი:Geliujitepe (G.N. 2012).jpg
ფაილი:Kumisis-bunebrivi-resursebi-tba.jpg

## ლიტერატურა
* უკლება დ., აღმოსავლეთ საქართველოს მთიანი მხარეების ლანდშაფტები და ფიზიკურ-გეოგრაფიული რაიონები, თბ., 1974.

## სქოლიო 
კატეგორია:ქვემო ქართლის მხარის ტბები
კატეგორია:ტბები ანბანის მიხედვით
კუნელი

**კუნელი** () — ეკლიანი ხეებისა და ბუჩქების გვარი ვარდისებრთა ოჯახისა. 

მოიცავს 200-მდე სახეობას (სხვა მონაცემებით 1000-ზე მეტ სახეობას), რომელიც გავრცელებულია ჩრდილოეთ ნახევარსფეროს ზომიერსა და ნაწილობრივ სუბტროპიკული ჰავის ზონაში (ძირითადად ჩრდილოეთ ამერიკაში). ყოფილ სსრკ-ში 50-მდე ველური და 75-მდე ეგზოტური სახეობაა. 

კავკასიაში ბუნებრივად გავრცელებული 20-მდე სახეობიდან საქართველოში იზრდება 9. მათგან კავკასიური კუნელი () და კოლხური კუნელი () ენდემებია, პირველი სამხრეთ-აღმოსავლეთ კავკასიისა, მეორე — კოლხეთის. მოშენებულია ზოგიერთი ველური კუნელიც. ინტროდუცირებულია აგრეთვე 30-მდე სახეობა. ველური სახეობიდან ჩვენში ყველაზე უფრო გავრცელებულია შავი ანუ ხუთბუშტუკოვანი კუნელი, შავი კუნელი () და ირიბჯამფოთოლაკიანი კუნელი ().

მინი|left|260პქ
კუნელი საქართველოში ყველგან იზრდება, ბარიდან მოკიდებული მთის შუა სარტყლამდე, მშრალ და ღია ფერდობებზე, გამეჩხერებულ ტყეებსა (ქვეტყედ) და ნაკაფებზე, ზოგჯერ სუბალპურ სარტყელშიც აღწევს. გვხვდება უფრო ბუჩქნარების — კუნელიანების სახით, რომელიც მეტწილად ტყის მოჭრის შედეგად ჩნდება და ნიადაგდაცვითი მნიშვნელობა აქვს. ნიადაგისადმი კუნელი საკმაოდ განურჩეველია, თუმცა უფრო ხაროს ღრმა, საშუალოდ ტენიან და დაწრეტილ ნიადაგზე. ყვავილობს აპრილ-ივლისში. ნაყოფი მწიფდება სექტემბერ-ოქტომბერში. საკმაოდ ყინვაგამძლე და სინათლის მოყვარულია. მრავლდება თესლით და ძირკვის ამონაყრით, ზოგჯერ ფესვის ნაბარტითაც. ცოცხლობს 200-300 წელს. დეკორატიულია. გამოსადეგია ცოცხალ ღობედ. მშრალი ფერდობების გასამწვანებლად, ვაშლის, მსხლის, კომშის, ზღმარტლის ქონდარა საძირედ. აქვს მკვრივი და მაგარი ღია ვარდისფერი ან მურა-მოწითალო მერქანი, რომელსაც იყენებენ წვრილმანი ნივთების დასამზადებლად, ნუჟრებს — სადურგლოდ. ზოგი სახეობის (ყამბრო — (Crataegus pontica), კნაპა — () და სხვა)  ნაყოფი იჭმევა. ზოგან გამხმარ ნაყოფს ფქვავენ და პურის ფქვილში ურევენ ნორჩი ფოთლებისაგან აყენებენ ჩაისმაგვარ სასმელს. კუნელი თაფლოვანია. 

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა 
კატეგორია:ვარდისებრნი
კუპრიაანთკარის არქეოლოგიური ძეგლები

**კუპრიაანთკარის არქეოლოგიური ძეგლები** — ნასოფლარი სიონის ჩრდილოეთით (თიანეთის მუნიციპალიტეტი). ამჟამად მისი ნაწილი წყალსაცავითაა დაფარული. ნაწილობრივ გაითხარა 1964 წელს (დ. მუსხელიშვილი). სამაროვანი შეიცავს გვიანდელი ბრინჯაოს ხანის ბოლო ეტაპის ორმოსამარხებს. სამაროვნის ქვეშ მოქცეულია ადრინდელი ბრინჯაოს ხანის ნამოსახლარი. ნაპოვნია ვარდისფერსარჩულიანი, ლეგაპრიალა ან მოყავისფრო ჭურჭლის ნატეხები, რომლებიც მტკვარ-არაქსული კერამიკის მსგავსია. კუპრიაანთკარის არქეოლოგიური ძეგლები ჯერჯერობით ადრინდელი ბრინჯაოს ხანის მასალების შემცველი ყველაზე ჩრდილოეთით მდებარე პუნქტია ივრის ხეობაში.

## ლიტერატურა
**რამიშვილი რ., ჯორბენაძე ბ.,* ერწო-თიანეთის არქეოლოგიური ექსპედიციის სადაზვერვო მუშაობის შედეგები «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1977, № 4;

კატეგორია:თიანეთის  მუნიციპალიტეტი
კატეგორია:თიანეთის მუნიციპალიტეტის არქეოლოგიური ძეგლები
Time and a Word

***Time and a Word*** — ინგლისური პროგრესული როკ-ჯგუფ Yes-ის მეორე სტუდიური ალბომი, რომელიც გამოვიდა 1970 წელს.

მეორე ალბომზე მუშაობისას ჯგუფმა გადაწყვიტა სიმებიანი არანჟირების გამოყენება. ამის გამო პიტერ ბენქსის როლი ჯგუფში შეიზღუდა. ჯგუფში დაძაბულობამ იჩინა თავი და 1970 წლის შემდეგ მან დატოვა Yes. მოგვიანებით მათ შეუერთდა სტივ ჰაუ.

აშშ და ბრიტანული ვერსიების ყდები განსხვავდება: ბრიტანულს აქვს შავ-თეთრი სურათი შიშველი ქალით, აშშ-ში კი, ცენზურის გამო გარეკანზე გამოსახეს უბრალოდ Yes-ის წევრები (პიტერ ბენქსთან ერთად)

*Time and a Word*-ში გამოყენებული სიმიანების გამო ბევრმა გააკრიტიკა ჯგუფი, მაგრამ იგი მაინც დიდი ინტერესით მიიღეს. ალბომში საბოლოოდ ჩამოყალიბდა Yes-ის ჟღერადობა და ის სტილი, რომელიც დაცული იყო მომავალ სტუდიურ ალბომებში.

## სიმღერების სია
სიმღერები 9–11 პირველად გამოიცა დასავლეთ გერმანიაში გამოსულ *Time and a Word*-ის ადრეულ ვერსიაში.

## პერსონალი 
* ჯონ ანდერსონი: ვოკალი, პერკუსია
* კრის სკუაირი: ბასი, ვოკალი
* პიტერ ბენქსი: გიტარა, ვოკალი
* ტონი კეი: კლავიშები, ორგანი
* ბილ ბრუფორდი: დასარტყმელი საკრავები, პერკუსია
* დევიდ ფოსტერი: აკუსტიკური გიტარები (Time and a Word)

## სქოლიო 
## რესურსები ინტერნეტში 
*ინფორმაცია საიტზე Discogs

კატეგორია:Yes-ის ალბომები
კატეგორია:1970 წლის ალბომები
კატეგორია:Atlantic Records-ის ალბომები
კატეგორია:Rhino Records-ის ალბომები
ტარას შევჩენკო

**ტარას შევჩენკო** (; დ. 9 მარტი [25 თებერვალი], 1814 – გ. 10 მარტი [26 თებერვალი], 1861) — უკრაინელი პოეტი, მსახიობი, ჰუმანისტი. მისი ლიტერატურული მემკვიდრეობა თანამედროვე უკრაინული ლიტერატურისა და, უმეტესწილად, თანამედროვე უკრაინული ენის საფუძველს წარმოადგენს. შევჩენკო ასევე წერდა რუსულად და დატოვებული აქვს მრავალი ხელოვნების ნიმუში როგორც მხატვარსა და ილუსტრატორს.

1840 წელს შევჩენკომ უკრაინულ ენაზე გამოაქვეყნა პოემა „კობზარი“, რომელიც გახდა ახალი ხანის დასაწყისი უკრაინულ ლიტერატურაში. მომდევნო წელს გამოაქვეყნა მეორე პოემა „ჰაიდამაკები“. თავის შემოქმედებაში შევჩენკო უკრაინის გმირულ წარსულს უპირისპირებს უღიმღამო აწმყოს და ცდილობს თანამედროვეებში გააღვიძოს სამშობლოს სიყვარული. ეროვნულ-განმათავისუფლებელი იდეებით არის გამსჭვალული შევჩენკოს პოემები „კავკასია“, „დიდი აკლდამა“ და მრავალრიცხოვანი ლექსები.

თბილისში არსებობს მისი სახელობის ქუჩა.

## ლიტერატურა 
* Magazine "Odessa Herald", 1892.
* Central State Historic Archives of the Ukrainian SSR. Kiev
* Cherkasy Regional Archives.
* Shevchenko, T. Documents and materials. Kiev: Derzhpolitvydav URSR, 1963.
* Shevchenko, T. Complete collection of works in ten volumes. Kiev: Academy of Sciences of the Ukrainian SSR, 1951-1964.

## რესურსები ინტერნეტში 
* Digital archive  
* Shevchenko, Taras
* Taras Shevchenko in the Library of Congress: A Bibliography 
* Shevchenko in English translations
* Poems by Taras Shevchenko for reading online in Ukrainian 
* The Ukrainian poet Shevchenko T.G. (Ural marble 0,38x0,35x1,38) is Author, known sculptor Shmat'ko 
* Infoukes.com 

## სქოლიო
კატეგორია:უკრაინელი პოეტები
კატეგორია:უკრაინელი მწერლები
კატეგორია:უკრაინელი მხატვრები
კატეგორია:უკრაინელი ეთნოგრაფები
კატეგორია:უკრაინელი ნაციონალისტები
კატეგორია:მწერლები ანბანის მიხედვით
კატეგორია:სანქტ-პეტერბურგში გარდაცვლილები